Vi blev meget venligt modtaget af vores værts moder, idet Oliver selv var i USA. Hun forklarede alt for os, både angående lejligheden og nabolaget. I øvrigt havde Oliver informeret os grundigt om alt pr. mail.
Lejligheden er meget velindrettet, smuk og smagfuld og der var alt hvad vi overhovedet kunne få brug for - køkkenudstyr, vaskemaskine, hårtørrer, strygejern - bøger, brochurer, TV, lydanlæg osv. Glimrende badeværelse.
Nabolaget er yderst charmerende, med dejlige specialforretninger og gode restauranter lige om hjørnet.Bus-metro og RER forbindelser bragte os let vidt omkring.
Vi kan absolut anbefale Next to the Eiffel Tower og vil gøre det til venner og bekendte. Når vi næste gang sætter næsen mod Paris vil vi forsøge at booke Olivers lejlighed.